Ja es coneixen els guanyadors del XXXVI Concurs Nacional de Pintura de l’Entitat Cultural Valenciana El Piló
2025-07-24

L’Entitat Cultural Valenciana El Piló de Burjassot ha donat a conèixer els noms dels guanyadors del XXXVI Concurs Nacional de Pintura en les seues tres modalitats: Premi El Piló, amb una dotació econòmica de 1.100 euros; Premi Ciutat de Burjassot, amb una dotació de 750 euros i el Premi Barat Novella, també dotat amb 750 euros.

La pintora cullerense Carmen Signes, amb l’obra “Malvarrosa 1930”, ha sigut guardonada amb el XXXVI Premi Nacional de Pintura; la burjassotera Merche Balaguer Mitjans, s’ha alçat amb el Premi Ciutat de Burjassot, amb la seua obra “Atravesando” i, finalment, el guanyador del Premi Barat Novella ha sigut Blai Tomás Ibáñez, natural d’Ontinyent, amb l’obra “Geometría Urbana”.

L’exposició de les obres guanyadores, juntament amb la resta d’obres admeses en el concurs, tindrà lloc del 14 al 29 d’octubre, en la seu social del Piló. La inauguració de l’exposició serà el mateix divendres 14 d’octubre, en la citada seu.